  Виталий Пронин 1 сюрс механизаторез кыедэн ужаны дышетоно.Кун Думаын котырес ӝӧк сьӧрын вераськизы гурт удысын кылдэм югдур сярысь. Отчы пыриськиз Кун Кенешлэн Тӧроез Владимир Невоструев но. - Кыедэн ужан понна лицензия басьтон пумысен кенешимы, - шуиз В. Невоструев. - Туннэ шаерысьтымы хозяйствоослы 180 миллион манет кулэ лицензия басьтон понна гинэ. Со сяна, кыед возён гуос лэсьтоно, 1 сюрс механизаторез кыедэн ужаны дышетоно. Соин ик огкылэ вуимы: хозяйствоосты та ныпъетлэсь мозмытоно. Кыедэз уго асьсэ луд вылазы гинэ потто. Нош кыедзэс палэнэ вузасьёсты лицензитэк ужаны уз лэзе.Со сяна, Кун Думаын эскеремын вал кадръёсты дасян но. Быдэс Россиын уг тырмо пудо сюдӥсьёс, механизаторъёс. Шаерысьтымы гуртъёсы лыктэм егит агрономъёслы но механизаторъёслы подъёмной сётӥське. Берло дыре палэнэ уг кылё скал кыскисьёс но. Гуртъёсын соцобъектъёс уногес пуктыны тыршомы. Соку дышетӥсьёс но, эмъясьёс но гуртэ кыстӥськозы, шуэ В. Невоструев.Елена Сараматова Туспуктӥз А. Горбунов   